અમદાવાદ: રિયલ અેસ્ટેટ ક્ષેત્રે દસ્તાવેજ નોંધણીનું પ્રમાણ ઉત્તરોત્તર વધી રહ્યું છે ત્યારે દસ્તાવેજ કરનાર પાસે ભૂલથી વધારાની સ્ટેમ્પ ડ્યૂટી વસૂલી લેનાર રજિસ્ટ્રેશન વિભાગ માટે હાઈકોર્ટે અાંચકારૂપ ચુકાદો અાપ્યો છે. સરતચૂકથી વધુ સ્ટેમ્પ ડ્યૂટી વસૂલી લીધા બાદ વધારાની સ્ટેમ્પ ડ્યૂટી પરત નહીં કરાતાં અા મુદ્દે હાઈકોર્ટે રાજ્ય સરકારની ઝાટકણી કાઢી વધારાની રૂપિયા ર લાખ ૨૮ હજારની સ્ટેમ્પ ડ્યૂટી પરત કરવા અાદેશ કર્યો છે.